“คิงเพาเวอร์”ลอยลำคว้า”ดิวตี้ฟรีดอนเมือง” เซ็นสัญญาม.ค.นี้ รับสิทธิบริหาร 10 ปี 6 เดือน
"คิงเพาเวอร์"ลอยลำคว้า"ดิวตี้ฟรีดอนเมือง" เซ็นสัญญาม.ค.นี้ รับสิทธิบริหาร 10 ปี 6 เดือน 
"คิงเพาเวอร์"ลอยลำคว้า"ดิวตี้ฟรีดอนเมือง" เซ็นสัญญาม.ค.นี้ รับสิทธิบริหาร 10 ปี 6 เดือน
23 ธ.ค. 2562

บริษัท ท่าอากาศยานไทย จำกัด (มหาชน) หรือ AOT เปิดเผยว่า ที่ประชุมคณะกรรมการบริษัทมีมติอนุมัติผลการคัดเลือกการให้สิทธิประกอบกิจการจำหน่ายสินค้าปลอดอากร ณ ท่าอากาศยานดอนเมือง (ทดม.) โดยให้ บริษัท คิง เพาเวอร์ ดิวตี้ฟรี จำกัด เป็นผู้ได้รับสิทธิประกอบกิจการฯ
ทั้งนี้ ทอท.ออกประกาศเชิญชวนคัดเลือกผู้ประกอบกิจการจำหน่ายสินค้าปลอดอากร ณ ทดม.ระหว่างวันที่ 24 ต.ค.-8 พ.ย.62 โดยมีผู้สนใจซื้อเอกสาร 2 ราย ได้แก่ บริษัท คิง เพาเวอร์ ดิวตี้ฟรี จำกัด และบริษัท เดอะมอลล์ กรุ๊ป จำกัด และเมื่อวันที่ 11 ธ.ค.62 ทอท.กำหนดให้มีการยื่นข้อเสนอ ปรากฎว่ามีผู้มายื่นข้อเสนอเพียงรายเดียว คือ บริษัท คิง เพาเวอร์ ดิวตี้ฟรี จำกัด
ต่อมาเมื่อวันที่ 18 ธ.ค.62 คณะกรรมการพิจารณารายได้ของ ทอท.ได้เห็นชอบตามที่คณะกรรมการพิจารณาผลการคัดเลือกผู้ประกอบกิจการจำหน่ายสินค้าปลอดอากร ณ ทดม.เสนอ โดยให้ บริษัท คิง เพาเวอร์ ดิวตี้ฟรี จำกัด เป็นผู้ได้รับสิทธิประกอบกิจการฯ เป็นระยะเวลา 10 ปี 6 เดือน ตั้งแต่วันที่ 1 ต.ค.65-31 มี.ค.76 ซึ่งผู้ได้รับสิทธิประกอบกิจการฯ ได้เสนอค่าผลประโยชน์ตอบแทนขั้นต่ำรายปี (Minimum Guarantee) ปีแรก เป็นจำนวนเงินกว่า 1.5 พันล้านบาท (ไม่รวมภาษีมูลค่าเพิ่ม) ซึ่งสูงกว่าประมาณการรายได้ที่ ทอท.คาดการณ์ว่าจะได้รับในปีสุดท้าย และสูงกว่าราคาที่ ทอท.คาดหวังไว้
ทั้งนี้ ทอท.คาดว่าจะลงนามในสัญญากับบริษัท คิง เพาเวอร์ ดิวตี้ฟรี จำกัด ภายในเดือน ม.ค.63
 
 
 